CELEX: 32007D0610
Language: et
Date: 2007-09-11 00:00:00
Title: 2007/610/EÜ: Komisjoni otsus, 11. september 2007 , ühenduse rahalise toetuse kohta taimedele ja taimsetele toodetele kahjulike organismide tõrje programmidele Prantsusmaa ülemeredepartemangudes 2007. aastal (teatavaks tehtud numbri K(2007) 4147 all)

15.9.2007   
            
            
               ET
            
            
               Euroopa Liidu Teataja
            
            
               L 242/24
            
         
      KOMISJONI OTSUS,
   11. september 2007,
   ühenduse rahalise toetuse kohta taimedele ja taimsetele toodetele kahjulike organismide tõrje programmidele Prantsusmaa ülemeredepartemangudes 2007. aastal
   (teatavaks tehtud numbri K(2007) 4147 all)
   (Ainult prantsuskeelne tekst on autentne)
   (2007/610/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) ning eelkõige selle artikli 17 lõike 3 esimese lõigu esimest lauset,
   ning arvestades järgmist:
   
               (1)
            
            
               Prantsusmaa ülemeredepartemangude eriomaste kasvutingimuste tõttu tuleb taimekasvatuses kasutada spetsiaalseid meetmeid. Need meetmed hõlmavad kulukaid taimetervisemeetmeid.
            
         
               (2)
            
            
               Komisjoni 10. septembri 2007. aasta otsusega 2007/609/EÜ abikõlblike meetmete määratlemise kohta ühenduse toetuse saamiseks taimedele ja taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral, (2) määratakse kindlaks abikõlblikud meetmed ühenduse toetuse saamiseks taimedele ja taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral.
            
         
               (3)
            
            
               Prantsusmaa ametiasutused on esitanud komisjonile taimetervise meetmeid käsitleva programmi. Kõnealuses programmis täpsustatakse eesmärke, oodatavaid tulemusi, võetavaid meetmeid, nende kestust ja maksumust ühenduse võimaliku rahalise toetuse korral. Kõnealuses programmis ette nähtud meetmed vastavad nõuetele, mis on sätestatud komisjoni otsuses 2007/609/EÜ.
            
         
               (4)
            
            
               Kooskõlas 21. juuni 2005. aasta nõukogu määruse (EÜ) nr 1290/2005 (ühise põllumajanduspoliitika rahastamise kohta) (3) artikli 3 lõike 2 punktiga a rahastatakse taimetervisemeetmeid Euroopa Põllumajanduse Tagatisfondist. Kõnealuste meetmete finantskontrolli teostatakse nimetatud määruse artiklite 9, 36 ja 37 alusel.
            
         
               (5)
            
            
               Käesoleva otsusega ette nähtud meetmed on kooskõlas alalise taimetervisekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks ühenduse rahaline toetus Prantsusmaale taimedele ja taimsetele saadustele kahjulike organismide ametliku tõrjeprogrammi jaoks Prantsusmaa ülemeredepartemangudes 2007. aastaks, mis on täpsemalt määratletud lisa A osas.
   Toetuse piirmäär on 60 % abikõlblikest kogukuludest, mis on täpsemalt määratletud lisa B osas, kuid maksimaalselt 224 700 eurot (ilma käibemaksuta).
   Artikkel 2
   1.   60 päeva jooksul alates Prantsusmaa asjakohase taotluse kättesaamisest tehakse 100 000 euro suurune ettemakse.
   2.   Rahalise toetuse jääksumma makstakse välja tingimusel, et programmi rakendamise lõpparuanne esitatakse komisjonile elektrooniliselt hiljemalt 15. märtsil 2008.
   Araunne peab sisaldama järgmist:
   
               a)
            
            
               kogu programmi kokkuvõtlik tehniline hindamine, kaasa arvatud materiaalsete ja kvalitatiivsete eesmärkide saavutamise aste ja saavutatud edu, ning otseste fütosanitaarsete ja majanduslike mõjude hindamine;
            
         
               b)
            
            
               rahaliste kulude aruanne, kus tegelikud kulud on esitatud allprogrammide ja meetmete kaupa.
            
         3.   Lisa B osas esitatud eelarve soovitusliku jaotumise suhtes võib Prantsusmaa kohandada rahastamiskavasid sama allprogrammi erinevate meetmete vahel 15 % piires ühenduse toetusest sellele allprogrammile, tingimusel et programmiga ette nähtud abikõlblike kulutuste kogusummat ei ületata ega ohustata programmi peamiste eesmärkide saavutamist.
   Prantsusmaa teatab sellistest kohandustest komisjonile.
   Artikkel 3
   Käesolevat otsust kohaldatakse alates 1. jaanuarist 2007.
   Artikkel 4
   Käesolev otsus on adresseeritud Prantsuse Vabariigile.
   
      Brüssel, 11. september 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 42, 14.2.2006, lk 1. Määrust on muudetud määrusega (EÜ) nr 2013/2006 (ELT L 384, 29.12.2006, lk 13).
   
      (2)  Vt käesoleva Euroopa Liidu Teataja lk 20
   
      (3)  ELT L 209, 11.8.2005, lk 1. Määrust on viimati muudetud määrusega (EÜ) nr 378/2007 (ELT L 95, 5.4.2007, lk 1).
   
      LISA
      2007. aasta programm ja soovituslik eelarve jaotamine
      A   OSA
      Programm
      Programm koosneb kolmest allprogrammist:
      
                  1)
               
               
                  Martinique’i departemangu allprogramm:
                  
                              a)
                           
                           
                              meede 1.1: taimetervise hindamine ja diagnostika piirkondliku labori ja selle mobiilse üksuse („labo vert”) abil;
                           
                        
                              b)
                           
                           
                              meede 1.2: puu- ja köögiviljakasvatusettevõtete bioloogilise mitmekesisuse uurimine.
                           
                        
            
                  2)
               
               
                  Guajaana departemangu allprogramm:
                  
                              a)
                           
                           
                              meede 2.1: põllumajandusliku fütosanitaar-hoiatussüsteemi loomine riisikasvatuse jaoks;
                           
                        
                              b)
                           
                           
                              meede 2.2: diagnostikavõime tugevdamine piirkondliku labori ja selle mobiilse üksuse („labo vert”) abil.
                           
                        
            
                  3)
               
               
                  Guadeloupe’i departemangu allprogramm:
                  
                              a)
                           
                           
                              meede 3.1: puuviljakärbse seirevõrgu rajamine;
                           
                        
                              b)
                           
                           
                              meede 3.2: kookospalmi surmava kolletumistõve seire ja järeltoimingud;
                           
                        
                              c)
                           
                           
                              meede 3.3: turismiga kahjulike organismide sissetoomisohu kontrollimine;
                           
                        
                              d)
                           
                           
                              meede 3.4: kloordekooni ja heksaklorotsükloheksaaniga (HCH) saastunud pinnase bioloogilise puhastuse meetodi kasutuselevõtt;
                           
                        
                              e)
                           
                           
                              meede 3.5: maniokisipelga sihipärane kontroll.
                           
                        
            B   OSA
      Soovituslik eelarve jaotamine
      (eurodes) koos erinevate loodetavate tulemuste osutamisega
      
                  Allprogrammid
               
               
                  Tulemuse laad (S: teenuste osutamine, R: uuringud)
               
               
                  Abikõlblikud kulud
               
               
                  Riigi toetus
               
               
                  EÜ toetus
               
            
                  Martinique
               
            
                  Meede 1.1
               
               
                  Kohapealne fütosanitaar-diagnostika (S)
               
               
                  75 000
               
               
                   
               
               
                   
               
            
                  Meede 1.2
               
               
                  Bioloogilise mitmekesisuse ja kasulike abivahendite uurimine (R)
               
               
                  40 500
               
            
                  Vahesumma
               
               
                   
               
               
                  115 500
               
               
                  46 200
               
               
                  69 300
               
            
                  Guajaana
               
            
                  Meede 2.1
               
               
                  Fütosanitaar-hoiatussüsteemi mudel (R)
               
               
                  110 000
               
               
                   
               
               
                   
               
            
                  Meede 2.2
               
               
                  Kohapealne fütosanitaar-diagnostika (S)
               
               
                  25 000
               
            
                  Vahesumma
               
               
                   
               
               
                  135 000
               
               
                  54 000
               
               
                  81 000
               
            
                  Guadeloupe
               
            
                  Meede 3.1
               
               
                  Puuviljakärbse seirevõrgu rajamine (R)
               
               
                  28 000
               
               
                   
               
               
                   
               
            
                  Meede 3.2
               
               
                  Haiguse seire aruanne ja tootjate teavitamine fütosanitaar-ohtudest (S)
               
               
                  12 000
               
            
                  Meede 3.3
               
               
                  Üldsuse teavitamine kahjulike organismide sissetoomisohust (S)
               
               
                  28 000
               
            
                  Meede 3.4
               
               
                  Saastunud pinnase bioloogilise puhastuse meetodi kasutuselevõtt (R)
               
               
                  15 000
               
            
                  Meede 3.5
               
               
                  Kahjuliku organismi integreeritud tõrje võimaluste uurimine (R)
               
               
                  41 000
               
            
                  Vahesumma
               
               
                   
               
               
                  124 000
               
               
                  49 600
               
               
                  74 400
               
            
                  Kogusumma
               
               
                   
               
               
                  374 500
               
               
                  149 800
               
               
                  224 700